ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร(ฉบับที่๒)พ.ศ.๒๕๔๘[๑] โดยที่เป็นการสมควรแก้ไขประกาศกรมวิชาการเกษตรเรื่อง เงื่อนไขการนำผลส้มจากประเทศออสเตรเลียเข้ามาในราชอาณาจักร ลงวันที่ ๑๕มิถุนายน พ.ศ.๒๕๔๗ ให้เหมาะสมและสอดคล้องกับสถานการณ์ปัจจุบันอธิบดีกรมวิชาการเกษตรจึงออกประกาศไว้ ดังต่อไปนี้ข้อ ๑ ให้ยกเลิกความในข้อ ๖.แห่งประกาศกรมวิชาการเกษตร เรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร ลงวันที่ ๑๕ มิถุนายน๒๕๔๗ และให้ใช้ความต่อไปนี้แทน๖.แผนการควบคุมศัตรูพืชในสวนส้ม๖.๑ กรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตรประมง และป่าไม้ ออสเตรเลียต้องให้การรับรองว่าผลส้มมาจากสวนส้มที่ปลูกเป็นการค้าซึ่งได้รับการจดทะเบียนแล้วสำหรับส่งออกมายังประเทศไทย๖.๒ กรมเกษตรประมงและป่าไม้ออสเตรเลียต้องให้ข้อมูลแผนการบริหารจัดการส้มตลอดทั้งฤดูกาลปลูกเมื่อได้รับการร้องขอจากกรมวิชาการเกษตร๖.๓เกษตรกรผู้ปลูกส้มจะปฏิบัติตามแผนการบริหารจัดการศัตรูพืชในสวนส้มอย่างสม่ำเสมอเป็นประจำรวมทั้งบันทึกตารางการฉีดพ่นสารกำจัดศัตรูพืช ทั้งนี้เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๖.๔ สำหรับด้วงงวงฟูลเลอร์โรส (Fullersroseweevil)จะมีการบริหารจัดการโดยกระบวนการควบคุมในแหล่งปลูกซึ่งแนะนำโดยผู้ตรวจสอบการปลูกพืช การสุ่มตรวจผลส้ม ณโรงบรรจุสินค้าต้องมั่นใจว่าผลส้มปราศจากด้วงงวงฟูลเลอร์โรสและในขั้นตอนสุดท้ายก่อนส่งออก ผลส้มจะถูกตรวจอีกครั้งโดยเจ้าหน้าที่ของกรมเกษตร ประมงและป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตร ประมง และป่าไม้ออสเตรเลียข้อ ๒ ให้ยกเลิกความในข้อ ๘.๓แห่งประกาศกรมวิชาการเกษตร เรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร ลงวันที่ ๑๕ มิถุนายน๒๕๔๗ และให้ใช้ความต่อไปนี้แทน๘.๓ภาชนะที่บรรจุผลส้มต้องไม่มีรู ถ้าหากมีรูหรือช่องเปิดต้องปิดทับด้วยผ้าตาข่ายขนาดเส้นผ่าศูนย์กลางของตาข่ายแต่ละรูต้องไม่เกิน ๑.๖ม.ม.เฉพาะผลส้มที่ส่งออกทางอากาศซึ่งบรรจุในภาชนะที่มีรูต้องมีผ้าตาข่ายปิดรูเพื่อป้องกันการเข้าทำลายของแมลงวันผลไม้ข้อ ๓ ให้ยกเลิกความในข้อ ๑๐แห่งประกาศกรมวิชาการเกษตร เรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร ลงวันที่ ๑๕ มิถุนายน๒๕๔๗ และให้ใช้ความต่อไปนี้แทน๑๐.การกำจัดแมลงวันผลไม้ด้วยความเย็น๑๐.๑ความเย็นที่อุณหภูมิและระยะเวลาดังต่อไปนี้ได้รับการยอมรับให้ใช้สำหรับการกำจัดแมลงวันผลไม้ในผลส้มอุณหภูมิภายในสุดเนื้อผลส้ม ( ซ.)กรรมวิธีที่ ๑ระยะเวลา (จำนวนวันในการกำจัดแมลงที่ใช้ติดต่อกัน) สำหรับแมลงวันผลไม้ควีนส์แลนด์กรรมวิธีที่ ๒ระยะเวลา (จำนวนวันในการกำจัดแมลงที่ใช้ติดต่อกัน) สำหรับแมลงวันผลไม้เมดิเตอร์เรเนียน๑ + ๐.๕ ซ. หรือต่ำกว่า๑๖๑๖๒ + ๐.๕ ซ. หรือต่ำกว่า๑๖๑๘๓ + ๐.๕ ซ. หรือต่ำกว่า๑๖๒๐การกำจัดแมลงวันผลไม้ด้วยความเย็นทั้งกรรมวิธีที่๑ และ ๒ สามารถดำเนินการได้ก่อนการส่งออก (Pre-shipment) หรือระหว่างการขนส่ง(In-transit)สำหรับการดำเนินการในระหว่างการขนส่งนั้นสามารถดำเนินการส่วนหนึ่งได้ก่อนการส่งออกและเสร็จสิ้นในระหว่างการขนส่ง ในกรณีที่การกำจัดแมลงวันผลไม้เกิดล้มเหลวในระหว่างการขนส่งการกำจัดแมลงวันผลไม้สามารถดำเนินการให้เสร็จสิ้นสมบูรณ์ได้ในขณะที่สินค้านั้นถึงจุดหมายปลายทางการตรวจวัดอุณหภูมิในการใช้ความเย็นกำจัดแมลงวันผลไม้ก่อนการส่งออกและในระหว่างการขนส่ง(๑-๓±๐.๕ ซ.) นั้น จะประเมินจากอุณหภูมิของแท่งวัดอุณหภูมิในผลไม้เท่านั้นอุณหภูมิของแท่งวัดที่ใช้วัดอุณหภูมิของอากาศภายในตู้จะไม่ถูกนำประเมินเพื่อการพิจารณาประสิทธิภาพของการกำจัดแมลงวันผลไม้๑๐.๒ผลส้มจากทุกรัฐนอกเหนือจากรัฐเวสเทิร์นออสเตรเลีย ให้ใช้กรรมวิธีที่ ๑ สำหรับกำจัดแมลงวันผลไม้ควีนส์แลนด์ในผลส้มก่อนการส่งออกหรือระหว่างการขนส่ง๑๐.๓ ผลส้มจากรัฐเวสเทิร์นออสเตรเลียหรือในกรณีที่เกิดการระบาดของแมลงวันผลไม้เมดิเตอร์เรเนียนไม่ว่าที่ใดก็ตามในออสเตรเลียให้ใช้กรรมวิธีที่ ๒สำหรับกำจัดแมลงวันผลไม้เมดิเตอร์เรเนียนในผลส้มก่อนการส่งออกหรือระหว่างการขนส่งข้อ ๔ ให้ยกเลิกความในข้อ ๑๑แห่งประกาศกรมวิชาการเกษตร เรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร ลงวันที่ ๑๕ มิถุนายน๒๕๔๗ และให้ใช้ความต่อไปนี้แทน๑๑.การกำจัดแมลงวันผลไม้ก่อนส่งออกการกำจัดแมลงวันผลไม้ในผลส้มด้วยความเย็นก่อนส่งออกต้องอยู่ภายใต้การกำกับดูแลของเจ้าหน้าที่จากกรมเกษตรประมง และป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตร ประมง และป่าไม้ออสเตรเลีย ในห้องเย็นที่ได้รับการรับรองแล้วจากกรมเกษตร ประมง และป่าไม้ ออสเตรเลียผลส้มที่ส่งออกมายังประเทศไทยอาจทำการกำจัดแมลงวันผลไม้ควบคู่ไปพร้อมกับผลส้มที่ส่งออกไปยังประเทศอื่นๆ ได้ถ้าผลส้มต้องผ่านการกำจัดแมลงวันผลไม้ด้วยความเย็นก่อนส่งออกกรมเกษตร ประมง และป่าไม้ ออสเตรเลียต้องมั่นใจว่าได้ปฏิบัติตามเงื่อนไขดังต่อไปนี้๑๑.๑ สภาพของห้องเย็น ๑๑.๑.๑การกำจัดแมลงวันผลไม้ในผลส้มก่อนการส่งออกอนุญาตให้ทำได้เฉพาะในห้องเย็นที่ได้รับการรับรองจากกรมเกษตรประมง และป่าไม้ ออสเตรเลียเท่านั้น ๑๑.๑.๒กรมเกษตร ประมง และป่าไม้ ออสเตรเลียต้องเป็นผู้รับผิดชอบทำการตรวจสอบว่าห้องเย็นที่ผู้ส่งออกใช้เหมาะสมตามมาตรฐานและมีอุปกรณ์เครื่องมือการทำความเย็นที่สามารถปรับอุณหภูมิและรักษาสภาพอุณหภูมิในผลส้มให้คงที่อยู่ได้ตามที่กำหนด ๑๑.๑.๓กรมเกษตร ประมง และป่าไม้ ออสเตรเลียจะเก็บข้อมูลการจดทะเบียนห้องเย็นซึ่งผ่านการยอมรับเพื่อใช้สำหรับการกำจัดแมลงวันผลไม้ในผลส้มก่อนส่งออกไปยังประเทศไทย การจดทะเบียนห้องเย็นต้องมีรายละเอียดครอบคลุมเรื่องต่างๆ ดังต่อไปนี้(ก)สถานที่ตั้งและแผนผังโรงงานรวมทั้งรายละเอียดสถานที่อยู่ของเจ้าของหรือผู้ดำเนินการ(ข)ขนาดและความจุของห้องเย็น(ค)ชนิดของวัสดุที่ใช้เป็นฉนวนในการทำฝาผนัง เพดาน และพื้น(ง)ผู้ผลิต รุ่น ชนิด ขนาดของเครื่องทำความเย็นและระบบการหมุนเวียนของอากาศ(จ)ช่วงการควบคุมอุณหภูมิของอุปกรณ์เครื่องมือ ระบบควบคุมการละลายน้ำแข็ง และข้อมูลจำเพาะและรายละเอียดของอุปกรณ์สำคัญอื่นๆ ของเครื่องบันทึกอุณหภูมิ(ฉ)กรมเกษตร ประมง และป่าไม้ ออสเตรเลียต้องส่งข้อมูลให้กับกรมวิชาการเกษตร (ก่อนเริ่มฤดูกาลการส่งออกในแต่ละปี)ได้แก่ชื่อและที่อยู่ของโรงงานที่ได้รับการจดทะเบียนสำหรับทำการกำจัดแมลงวันผลไม้ในผลส้มด้วยความเย็น๑๑.๒ ชนิดของเครื่องบันทึกอุณหภูมิกรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ ออสเตรเลียต้องรับรองว่าแท่งวัดอุณหภูมิและเครื่องบันทึกอุณหภูมิมีคุณสมบัติดังต่อไปนี้ ๑๑.๒.๑เหมาะสมสำหรับใช้ในการกำจัดแมลงวันผลไม้ด้วยความเย็นและแท่งวัดอุณหภูมิต้องได้ตามมาตรฐานที่กำหนดโดยกระทรวงเกษตรสหรัฐอเมริกา (UnitedStateDepartmentofAgriculture,USDA)แท่งวัดอุณหภูมิต้องมีความเที่ยงตรงที่ ± ๐.๑๕ ซ. ในช่วงอุณหภูมิระหว่าง +๓ ซ. ถึง - ๓ ซ. ๑๑.๒.๒สามารถรองรับจำนวนแท่งวัดอุณหภูมิที่ใช้ในการดำเนินงานได้ตามที่กำหนด ๑๑.๒.๓สามารถบันทึกและเก็บรวบรวมข้อมูลได้ตลอดระยะเวลาของการดำเนินการกำจัดแมลงวันผลไม้และข้อมูลดังกล่าวสามารถตรวจสอบได้โดยเจ้าหน้าที่ของกรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ ออสเตรเลีย ๑๑.๒.๔สามารถบันทึกอุณหภูมิของแท่งวัดอุณหภูมิทั้งหมดตลอดการทำงานอย่างน้อยทุกชั่วโมงมีความถูกต้องเที่ยงตรงตามข้อกำหนดของแท่งวัดอุณหภูมิ ๑๑.๒.๕สามารถพิมพ์ผลการบันทึกข้อมูลซึ่งจะแยกแสดงข้อมูล เวลาและอุณหภูมิของแท่งวัดอุณหภูมิแต่ละแท่ง๑๑.๓การปรับค่าการวัดอุณหภูมิของแท่งวัดอุณหภูมิให้เที่ยงตรงภายใต้การกำกับดูแลของกรมเกษตรประมง และป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตร ประมง และป่าไม้ออสเตรเลีย ๑๑.๓.๑การปรับค่าการวัดอุณหภูมิของแท่งวัดอุณหภูมิให้เที่ยงตรงจะใช้น้ำแข็งบดละเอียดคลุกในน้ำกลั่นเปรียบเทียบค่าการวัดอุณหภูมิกับแท่งวัดอุณหภูมิมาตรฐานซึ่งได้รับการรับรองจากกรมเกษตรประมง และป่าไม้ ออสเตรเลีย ๑๑.๓.๒แท่งวัดอุณหภูมิแท่งหนึ่งแท่งใดซึ่งวัดอุณหภูมิได้มากกว่า ±๐.๖ ซ.จากอุณหภูมิ ๐ ซ.ต้องเปลี่ยนแท่งวัดอุณหภูมิแท่งใหม่ที่มีคุณสมบัติตามที่กำหนดแทน ๑๑.๓.๓เมื่อกระบวนการกำจัดแมลงวันผลไม้เสร็จสิ้นสมบูรณ์ กรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตรประมง และป่าไม้ ออสเตรเลียต้องทำการตรวจสอบการปรับค่าการวัดอุณหภูมิของแท่งวัดอุณหภูมิผลไม้ให้เที่ยงตรงโดยทำตามวิธีการในข้อ๑๑.๓.๑ ๑๑.๓.๔อาจจะดำเนินการตรวจสอบการปรับค่าการวัดอุณหภูมิของแท่งวัดอุณหภูมิเป็นประจำและสม่ำเสมอ๑๑.๔ตำแหน่งการวางแท่งวัดอุณหภูมิภายใต้การกำกับดูแลของกรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ ออสเตรเลีย ๑๑.๔.๑ต้องวางแท่งวัดอุณหภูมิอย่างน้อยที่สุดจำนวน ๒ แท่ง (ตรงตำแหน่งช่องเปิดที่อากาศหมุนเวียนเข้าและออกภายในห้องเย็น)เพื่อวัดอุณหภูมิอากาศภายในห้องเย็น และต้องมีแท่งวัดอุณหภูมิผลไม้อย่างน้อยจำนวน๔ แท่ง เพื่อวัดอุณหภูมิภายในผลส้มตามตำแหน่งที่กำหนดไว้ ดังต่อไปนี้(ก)หนึ่งแท่งที่กึ่งกลางของกองที่อยู่ตรงกลางของห้องเย็น(ข)หนึ่งแท่งที่มุมบนสุดของกองที่อยู่ตรงกลางของห้องเย็น(ค)หนึ่งแท่งที่ตรงกลางของกองที่อยู่ใกล้ทางออกของอากาศ และ(ง)หนึ่งแท่งที่มุมบนสุดของกองใกล้ทางออกของอากาศ ๑๑.๔.๒ตำแหน่งการวางแท่งวัดอุณหภูมิและการเชื่อมต่อแท่งวัดอุณหภูมิเข้ากับเครื่องบันทึกอุณหภูมิต้องอยู่ภายใต้การชี้แนะและการกำกับดูแลของกรมเกษตร ประมง และป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตรประมง และป่าไม้ ออสเตรเลียเท่านั้น ๑๑.๔.๓การบันทึกอุณหภูมิอาจจะเริ่มต้นได้ตลอดเวลา แต่อย่างไรก็ตามเวลาที่เริ่มต้นดำเนินการกำจัดแมลงวันผลไม้นั้นจะต้องเริ่มต้นนับหลังจากที่แท่งวัดอุณหภูมิทุกแท่งอยู่ที่ระดับอุณหภูมิที่กำหนดแล้วเท่านั้น ๑๑.๔.๔กรณีที่ใช้แท่งวัดอุณหภูมิจำนวนต่ำสุดตามที่กำหนดหากพบว่ามีแท่งวัดอุณหภูมิแท่งหนึ่งแท่งใดไม่สามารถบันทึกค่าอุณหภูมิในช่วงเวลาที่กำหนดเป็นระยะเวลานานมากกว่า๔ ชั่วโมงติดต่อกันให้ถือว่าการกำจัดแมลงวันผลไม้ในครั้งนั้นล้มเหลวและต้องเริ่มต้นใหม่๑๑.๕ การพิจารณาผลการกำจัดแมลงวันผลไม้ ๑๑.๕.๑ถ้าผลการบันทึกข้อมูลการกำจัดแมลงวันผลไม้บ่งชี้ว่าการกำจัดแมลงวันผลไม้ได้เสร็จสิ้นสมบูรณ์ถูกต้องตามหลักเกณฑ์ที่กำหนดแล้วกรมเกษตร ประมง และป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตร ประมงและป่าไม้ ออสเตรเลียอาจจะสั่งการให้หยุดการกำจัดแมลงวันผลไม้และถ้าแท่งวัดอุณหภูมิได้ผ่านการตรวจสอบการปรับค่าการวัดอุณหภูมิของแท่งวัดอุณหภูมิให้เที่ยงตรงตามข้อ๑๑.๓แล้ว ให้ถือว่ากระบวนการกำจัดแมลงวันผลไม้ได้เสร็จสิ้นสมบูรณ์แล้ว ๑๑.๕.๒แท่งวัดอุณหภูมิควรต้องผ่านการตรวจสอบการปรับค่าการวัดอุณหภูมิของแท่งวัดอุณหภูมิให้เที่ยงตรงก่อนที่จะเคลื่อนย้ายผลส้มออกจากห้องเย็น๑๑.๖ การตรวจสอบยืนยันผลการกำจัดแมลงวันผลไม้ ๑๑.๖.๑หลังจากผ่านช่วงระยะเวลาที่กำหนดในกระบวนการกำจัดแมลงวันผลไม้เรียบร้อยแล้วแท่งวัดอุณหภูมิจะต้องถูกตรวจสอบการปรับค่าการวัดอุณหภูมิของแท่งวัดอุณหภูมิให้เที่ยงตรงซ้ำอีกครั้งโดยใช้วิธีการตามข้อ๑๑.๓ข้อมูลทั้งหมดจะต้องเก็บไว้สำหรับให้กรมวิชาการเกษตรตรวจสอบ ๑๑.๖.๒หากมีการพิสูจน์พบว่าผลการตรวจสอบการปรับค่าการวัดอุณหภูมิของแท่งวัดอุณหภูมิให้เที่ยงตรงภายหลังจากเสร็จสิ้นกระบวนการกำจัดแมลงวันผลไม้แสดงค่าสูงกว่าในตอนเริ่มต้นค่าการบันทึกอุณหภูมิจากแท่งวัดอุณหภูมิจะต้องถูกปรับให้เป็นไปตามนั้นด้วยถ้าผลของการปรับค่าปรากฏว่าอุณหภูมิและเวลาที่ใช้กำจัดแมลงวันผลไม้ไม่เป็นไปตามที่กำหนดให้ถือว่าการดำเนินการกำจัดแมลงวันผลไม้ในครั้งนั้นล้มเหลวมีทางเลือกให้ทำการกำจัดแมลงวันผลไม้ใหม่อีกครั้งได้โดยขึ้นอยู่กับดุลยพินิจของกรมเกษตร ประมง และป่าไม้ ออสเตรเลียและผู้ส่งออก ๑๑.๖.๓ข้อมูลผลการบันทึกอุณหภูมิจะต้องส่งมาพร้อมกันกับสรุปย่อซึ่งจะบ่งชี้ให้เห็นว่ากระบวนการกำจัดแมลงวันผลไม้ในผลส้มด้วยความเย็นประสบผลสำเร็จ ๑๑.๖.๔กรมเกษตร ประมง และป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตร ประมงและป่าไม้ ออสเตรเลียต้องลงนามรับรองผลการบันทึกอุณหภูมิและสรุปย่อก่อนยืนยันว่าการกำจัดแมลงวันผลไม้ในผลส้มประสบผลสำเร็จแล้วข้อมูลเหล่านี้กรมวิชาการเกษตรสามารถเรียกดูเพื่อตรวจสอบได้เมื่อต้องการ ๑๑.๖.๕ถ้าการกำจัดแมลงวันผลไม้ในผลส้มด้วยความเย็นไม่ประสบผลสำเร็จ เครื่องบันทึกอุณหภูมิอาจเริ่มต้นบันทึกอุณหภูมิใหม่และการกำจัดแมลงวันผลไม้ที่ดำเนินการต่อเนื่องไปจะต้องให้ผล ดังต่อไปนี้ (ก)กรมเกษตร ประมง และป่าไม้ ออสเตรเลียต้องตรวจสอบยืนยันว่าได้ดำเนินการตามเงื่อนไขที่กำหนดในข้อ๑๑.๖.๓หรือ (ข)ช่วงระยะเวลาที่ผ่านมาตั้งแต่หยุดการกำจัดแมลงวันผลไม้และกลับมาเริ่มต้นดำเนินการใหม่ต้องน้อยกว่า ๒๔ ชั่วโมง ทั้ง๒ กรณีดังกล่าวข้างต้นข้อมูลจะถูกบันทึกอย่างต่อเนื่องติดต่อกันไปตลอดเวลาจากจุดที่เครื่องบันทึกอุณหภูมิเริ่มกลับมาบันทึกอุณหภูมิใหม่๑๑.๗ การขนถ่ายสินค้าเข้าตู้ขนส่งสินค้า ๑๑.๗.๑ตู้ขนส่งสินค้าต้องได้รับการตรวจสอบโดยกรมเกษตร ประมง และป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตรประมง และป่าไม้ ออสเตรเลีย ก่อนขนย้ายผลส้มเข้าตู้ ทั้งนี้ เพื่อให้มั่นใจว่าตู้ขนส่งสินค้าปลอดจากศัตรูพืชและช่องระบายอากาศต่าง ๆ ถูกปิดเพื่อป้องกันศัตรูพืชเล็ดลอดเข้าไปในตู้ขนส่งสินค้า ๑๑.๗.๒การขนถ่ายผลส้มเข้าตู้ขนส่งสินค้าต้องดำเนินการภายในอาคารที่สามารถป้องกันแมลงได้หรือใช้วัสดุกันแมลงกั้นระหว่างทางเข้าห้องเย็นและตู้ขนส่งสินค้า๑๑.๘ การปิดผนึกตู้ขนส่งสินค้าเจ้าหน้าที่กรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ ออสเตรเลียจะเป็นผู้ปิดผนึกบนประตูของตู้ขนส่งสินค้าและเขียนหมายเลขผนึกในใบรับรองปลอดศัตรูพืช๑๑.๙ การเก็บรักษาผลส้มกรณีที่ไม่ได้มีการขนย้ายทันทีผลส้มซึ่งผ่านการกำจัดแมลงวันผลไม้แล้วแต่ยังไม่ประสงค์ที่จะขนย้ายเข้าตู้ขนส่งสินค้าในทันทีผลส้มเหล่านั้นอาจจะเก็บรักษาไว้เพื่อทำการขนถ่ายในภายหลังได้โดยต้องอยู่ภายใต้เงื่อนไขการจัดการรักษาความปลอดภัยจากศัตรูพืชซึ่งกำหนดโดยกรมเกษตรประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ออสเตรเลีย ดังต่อไปนี้ ๑๑.๙.๑ถ้าเก็บผลส้มไว้ในห้องที่ทำการกำจัดแมลงวันผลไม้ ประตูห้องต้องปิดสนิท ๑๑.๙.๒ถ้ามีการเคลื่อนย้ายผลส้มไปเก็บไว้ในห้องเก็บอื่น การเคลื่อนย้ายผลส้มต้องมีการจัดการและการควบคุมความปลอดภัยจากศัตรูพืชซึ่งกรมเกษตรประมง และป่าไม้ ออสเตรเลียให้การยอมรับและต้องไม่มีผลไม้ชนิดอื่นเก็บอยู่ในห้องนั้น และ ๑๑.๙.๓เมื่อมีการขนย้ายผลส้มต่อมาในภายหลัง ต้องดำเนินการภายใต้การกำกับดูแลของกรมเกษตร ประมงและป่าไม้ ออสเตรเลีย ตามรายละเอียดในข้อ ๑๑.๗ข้อ ๕ ให้ยกเลิกความในข้อ ๑๒แห่งประกาศกรมวิชาการเกษตร เรื่องเงื่อนไขการนำผลส้มจากประเทศออสเตรเลียเข้ามาในราชอาณาจักร ลงวันที่ ๑๕ มิถุนายน๒๕๔๗ และให้ใช้ความต่อไปนี้แทน๑๒.การกำจัดแมลงวันผลไม้ด้วยความเย็นในระหว่างการขนส่งการกำจัดแมลงวันผลไม้ด้วยความเย็นในระหว่างการขนส่งเป็นการกำจัดแมลงวันผลไม้ซึ่งดำเนินการในระหว่างการขนส่งสินค้าในห้องบนเรือหรือในตู้ขนส่งสินค้าการกำจัดแมลงวันผลไม้ในตู้ขนส่งสินค้าในระหว่างการขนส่งนั้นอาจเริ่มต้นตั้งแต่บนบกและเสร็จสิ้นกระบวนการในระหว่างการขนส่งหรือเสร็จสิ้นเมื่อขนส่งสินค้าถึงปลายทางถ้าสินค้านั้นได้รับการกำจัดแมลงวันผลไม้ด้วยความเย็นในระหว่างการขนส่งกรมเกษตร ประมง และป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตร ประมงและป่าไม้ ออสเตรเลียต้องปฏิบัติให้เป็นไปตามข้อกำหนด ดังต่อไปนี้๑๒.๑ ชนิดของตู้ขนส่งสินค้าตู้ขนส่งสินค้าต้องมีระบบการทำความเย็นภายในตัวตู้โดยกรมเกษตร ประมง และป่าไม้ ออสเตรเลียต้องเป็นผู้รับผิดชอบตรวจสอบตู้ขนส่งสินค้าว่าตู้ขนส่งสินค้าที่ผู้ส่งออกใช้นั้นเป็นชนิดที่เหมาะสมและมีอุปกรณ์ทำความเย็นที่มีประสิทธิภาพและสามารถทำการรักษาระดับอุณหภูมิในผลส้มให้คงที่ตามที่กำหนดได้๑๒.๒ ชนิดของเครื่องบันทึกอุณหภูมิกรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ ออสเตรเลียต้องรับรองว่าแท่งวัดอุณหภูมิและเครื่องบันทึกอุณหภูมิมีคุณสมบัติดังต่อไปนี้ ๑๒.๒.๑เหมาะสมสำหรับใช้ในวัตถุประสงค์การกำจัดแมลงวันผลไม้ด้วยความเย็นและต้องได้ตามมาตรฐานที่กำหนดโดยกระทรวงเกษตรสหรัฐอเมริกาแท่งวัดอุณหภูมิต้องมีความเที่ยงตรงที่ ± ๐.๑๕ ซ. ในช่วงระหว่าง +๓ ซ. ถึง - ๓ ซ. ๑๒.๒.๒สามารถรองรับจำนวนแท่งวัดอุณหภูมิที่ใช้ในการดำเนินงานได้ตามที่กำหนด ๑๒.๒.๓สามารถบันทึกและเก็บรวบรวมข้อมูลได้ตลอดระยะเวลาของการดำเนินการกำจัดแมลงวันผลไม้และข้อมูลดังกล่าวสามารถตรวจสอบได้โดยเจ้าหน้าที่ของกรมวิชาการเกษตร ๑๒.๒.๔สามารถบันทึกอุณหภูมิของแท่งวัดอุณหภูมิทั้งหมดตลอดการทำงานอย่างน้อยทุกชั่วโมงมีความถูกต้องเที่ยงตรงตามข้อกำหนดของแท่งวัดอุณหภูมิ และ ๑๒.๒.๕สามารถพิมพ์ผลการบันทึกข้อมูลซึ่งจะแยกแสดงข้อมูล เวลาและอุณหภูมิของแท่งวัดอุณหภูมิแต่ละแท่ง นอกจากนี้ยังสามารถพิมพ์เลขหมายของเครื่องบันทึกอุณหภูมิและตู้ขนส่งสินค้า๑๒.๓การปรับค่าการวัดอุณหภูมิของเครื่องบันทึกอุณหภูมิและแท่งวัดอุณหภูมิให้เที่ยงตรงภายใต้การกำกับดูแลของกรมเกษตรประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ออสเตรเลีย ๑๒.๓.๑การปรับค่าการวัดอุณหภูมิของแท่งวัดอุณหภูมิให้เที่ยงตรงจะใช้น้ำแข็งบดละเอียดคลุกในน้ำกลั่นเปรียบเทียบค่าการวัดอุณหภูมิกับแท่งวัดอุณหภูมิมาตรฐานซึ่งได้รับการรับรองจากกรมเกษตรประมง และป่าไม้ ออสเตรเลีย ๑๒.๓.๒แท่งวัดอุณหภูมิแท่งหนึ่งแท่งใดซึ่งวัดอุณหภูมิได้มากกว่า ±๐.๖ ซ. จากอุณหภูมิ ๐ ซ.ต้องเปลี่ยนแท่งวัดอุณหภูมิแท่งใหม่ที่มีคุณสมบัติตามที่กำหนดแทน ๑๒.๓.๓ต้องจัดเตรียมเอกสาร บันทึกการปรับค่าการวัดอุณหภูมิของแท่งวัดอุณหภูมิผลไม้สำหรับตู้ขนส่งสินค้าแต่ละตู้และมีการลงนามพร้อมตราประทับโดยเจ้าหน้าที่ของกรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ ออสเตรเลีย ต้นฉบับของเอกสารดังกล่าวต้องแนบมาพร้อมกับใบรับรองปลอดศัตรูพืชซึ่งจะมาพร้อมกับสินค้า ๑๒.๓.๔เมื่อสินค้ามาถึงประเทศไทยกรมวิชาการเกษตรต้องทำการตรวจสอบการปรับค่าการวัดอุณหภูมิของแท่งวัดอุณหภูมิผลไม้ให้เที่ยงตรงโดยทำตามวิธีการในข้อ ๑๑.๓๑๒.๔ตำแหน่งการวางแท่งวัดอุณหภูมิภายใต้การกำกับดูแลของกรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตร ประมง และป่าไม้ ออสเตรเลีย ๑๒.๔.๑กล่องบรรจุผลส้มจะต้องขนย้ายเข้าไปในตู้ขนส่งสินค้าภายใต้การกำกับดูแลของกรมเกษตร ประมงและป่าไม้ ออสเตรเลีย หรือเจ้าหน้าที่ที่ได้รับมอบหมายจากกรมเกษตร ประมง และป่าไม้ออสเตรเลียควรมีการจัดเรียงกล่องบรรจุผลส้มในตู้ขนส่งสินค้าให้อากาศมีการหมุนเวียนได้อย่างสม่ำเสมอทั้งภายใต้และรอบๆ แผ่นรองรับกล่องบรรจุสินค้าทั้งหมด และระหว่างกล่องที่วางซ้อนทับกัน ๑๒.๔.๒ต้องมีการบันทึกอุณหภูมิตามจุดต่าง ๆ ภายในตู้อย่างน้อยจำนวน ๓ จุด ๑๒.๔.๓ตู้ขนส่งสินค้าแต่ละตู้อย่างน้อยที่สุดต้องมีแท่งวัดอุณหภูมิ ๓ แท่ง ๑๒.๔.๔แท่งวัดอุณหภูมิภายในผลไม้จำนวน ๒ แท่ง ต้องวางเป็นเส้นทะแยงมุมกันโดยต้องเสียบไว้ในผลส้มวางห่างประมาณ ๑.๕ เมตรจากท้ายสุดของกล่องบรรจุสินค้าในตู้ขนส่งสินค้าขนาด ๑๒ เมตร และห่างประมาณ ๑ เมตรจากท้ายสุดของกล่องบรรจุสินค้าในตู้ขนส่งสินค้าขนาด ๖ เมตร ๑๒.๔.๕ต้องมีแท่งวัดอุณหภูมิผลไม้อย่างน้อย ๑ แท่ง เสียบไว้ในผลส้มในกล่องที่วางอยู่ตำแหน่งกึ่งกลางของตู้ขนส่งสินค้า ๑๒.๔.๖ตำแหน่งการวางแท่งอุณหภูมิทั้ง ๓จุดต้องวางในกล่องเท่ากับครึ่งหนึ่งของความสูงของกองสินค้า ๑๒.๔.๗ตำแหน่งการวางแท่งวัดอุณหภูมิต้องอยู่ภายใต้การชี้แนะและกำกับดูแลของเจ้าหน้าที่ที่ได้รับมอบอำนาจจากกรมเกษตรประมง และป่าไม้ ออสเตรเลีย ๑๒.๔.๘เมื่อเสร็จสิ้นกระบวนกำจัดแมลงวันผลไม้แล้วรายงานผลการบันทึกข้อมูลของแท่งวัดอุณหภูมิทั้งหมดต้องส่งให้เจ้าหน้าที่ของกรมวิชาการเกษตร ณ ด่านตรวจพืชที่นำเข้าสินค้าเพื่อการตรวจปล่อยสินค้าในขั้นตอนสุดท้ายโดยหน่วยงานของกรมวิชาการเกษตรที่กรุงเทพฯ๑๒.๕ การปิดผนึกตู้ขนส่งสินค้าเจ้าหน้าที่กรมเกษตร ประมง และป่าไม้ ออสเตรเลียหรือเจ้าหน้าที่ที่ได้รับมอบหมายจากกรมเกษตรประมง และป่าไม้ ออสเตรเลียจะเป็นผู้ปิดผนึกบนประตูของตู้ขนส่งสินค้าและเขียนหมายเลขผนึกในใบรับรองปลอดศัตรูพืช๑๒.๖ การบันทึกอุณหภูมิ ๑๒.๖.๑การจัดการเกี่ยวกับการกำจัดแมลงวันผลไม้ด้วยความเย็นในระหว่างการขนส่งนั้นเป็นการกำจัดแมลงวันผลไม้ด้วยความเย็นซึ่งจะเสร็จสมบูรณ์ในช่วงการเดินทางระหว่างประเทศออสเตรเลียและด่านตรวจพืชด่านแรกที่สินค้าถึงประเทศไทยบริษัทขนส่งสินค้าต้องนำบันทึกข้อมูลการกำจัดแมลงวันผลไม้จากเครื่องคอมพิวเตอร์ส่งให้หน่วยงานของกรมวิชาการเกษตรที่กรุงเทพฯ ๑๒.๖.๒หน่วยงานของกรมวิชาการเกษตรที่กรุงเทพฯจะพิสูจน์ความถูกต้องว่าผลการบันทึกอุณหภูมิในการกำจัดแมลงวันผลไม้ในผลส้มเป็นไปตามข้อกำหนดและสั่งการให้เจ้าหน้าที่ของกรมวิชาการเกษตรซึ่งประจำที่ด่านตรวจพืชทำการตรวจสอบความถูกต้องของการปรับค่าการวัดอุณหภูมิของแท่งวัดอุณหภูมิผลไม้แล้วจึงจะถือว่าการกำจัดแมลงวันผลไม้ในผลส้มเสร็จสิ้นสมบูรณ์ข้อ ๖ ให้ยกเลิกความในข้อ ๑๔.๔แห่งประกาศกรมวิชาการเกษตร เรื่อง เงื่อนไขการนำผลส้มจากประเทศออสเตรเลียเข้ามาในราชอาณาจักรลงวันที่ ๑๕ มิถุนายน ๒๕๔๗ และให้ใช้ความต่อไปนี้แทนข้อ๑๔.๔ถ้าสินค้าที่นำเข้าได้รับการกำจัดแมลงวันผลไม้ด้วยความเย็นในระหว่างการขนส่งใบรับรองปลอดศัตรูพืชต้องระบุข้อความเพิ่มเติมดังต่อไปนี้DAFForanofficerauthorizedbyDAFFhavesupervisedthecalibrationandtheplacementoffruitsensorsintothefruitwithinthecontainer/sinaccordancewiththeagreementbetweenDAFFandDOAandcolddisinfestationtreatmenthasbeeninitiatedทั้งนี้ ตั้งแต่บัดนี้เป็นต้นไปประกาศ ณ วันที่ ๑๔พฤศจิกายน พ.ศ.๒๕๔๘อดิศักดิ์ ศรีสรรพกิจเลขาธิการสำนักงานการปฏิรูปที่ดินเพื่อเกษตรกรรมรักษาราชการแทนอธิบดีกรมวิชาการเกษตรพิมลกร/ผู้จัดทำ๒ตุลาคม ๒๕๕๖พลัฐวัษ/ตรวจ๒ตุลาคม ๒๕๕๖[๑] ราชกิจจานุเบกษาเล่ม ๑๒๒/ตอนพิเศษ ๑๔๔ ง/หน้า ๑๐/๑๖ ธันวาคม ๒๕๔๘